[{"text_idx": "#000002", "text": "Va\u0308givald ja ahistamine to\u0308o\u0308keskkonnas: Uus ILO va\u0308givalla ja ahistamise vastu vo\u0303itlemise konventsioon"}, {"text_idx": "#000003", "text": "Aastal 2019 ta\u0308histas ILO [1] oma 100. aastapa\u0308eva uue standardi vastuvo\u0303tmisega, mille eesma\u0308rk on vo\u0303idelda to\u0308o\u0308alase va\u0308givalla ja ahistamisega"}, {"text_idx": "#000004", "text": "ILO va\u0308givalla ja ahistamise vastu vo\u0303itlemise konventsioon on uus rahvusvaheline standard, mis teadvustab, et to\u0308o\u0308alane va\u0308givald ja ahistamine vo\u0303ib endast kujutada inimo\u0303iguste rikkumist, on samava\u0308a\u0308rne oht ning on vastuvo\u0303etamatu ja kohatu inimva\u0308a\u0308rsetes to\u0308o\u0308kohtades."}, {"text_idx": "#000005", "text": "Konventsioon defineerib va\u0308givalda ja ahistamist kui ka\u0308itumisviise, tavasid vo\u0303i a\u0308hvardusi, mille eesma\u0308rk vo\u0303i lo\u0303pptulemus on, vo\u0303i mis vo\u0303ivad to\u0303ena\u0308oliselt tekitada fu\u0308u\u0308silist, psu\u0308hholoogilist, seksuaalset vo\u0303i majanduslikku kahju."}, {"text_idx": "#000009", "text": "Ametiu\u0308hingute Konfo\u0308deratsiooni (TUC[3]) andmete kohaselt on U\u0308hendkuningriikides u\u0308le poole ko\u0303ikidest naistest ning peaaegu kaks kolmandikku naistest vanuses 18-24 aastat kogenud to\u0308o\u0308l seksuaalset ahistamist. Lisaks ka, et rohkem kui u\u0308ks viiest to\u0308o\u0308tavast naisest puudub to\u0308o\u0308lt pereva\u0308givalla to\u0303ttu ja 2% kaotab selle tagaja\u0308rjel ka oma to\u0308o\u0308. Aastal 2016 mo\u0303rvati neli naist meeste poolt kas nende enda vo\u0303i mo\u0303rvari to\u0308o\u0308kohas vo\u0303i selle la\u0308hedal."}, {"text_idx": "#000010", "text": "[...] Riskianalu\u0308u\u0308s, mida seadus no\u0303uab, peaks sisaldama ka va\u0308givallariski hindamist puhkudel, kus see on ma\u0308rkimisva\u0308a\u0308rne, samas puuduvad kindlad ja selged seadusesa\u0308tted, mis kohustaksid to\u0308o\u0308andjaid va\u0308givallariski kontrollima ja ennetama"}, {"text_idx": "#000013", "text": "Ametiu\u0308hingud on ILO uued rahvusvahelised to\u0308o\u0308standardid ha\u0308sti vastu vo\u0303tnud. Suurbritannia Ajakirjanike ametiu\u0308hing NUJ kirjeldas seda kui suurt sammu edasi to\u0308o\u0308o\u0303iguste osas, mis on loonud esmakordselt globaalse ja ainulaadse o\u0303iguse ko\u0303igile to\u0308o\u0308tada ilma va\u0308givalla ja ahistamiseta."}, {"text_idx": "#000017", "text": "To\u0308o\u0308standardi eesma\u0308rk on to\u0308o\u0308tajaid ja to\u0308o\u0308andjaid kaitsta, hoolimata nende lepingulisest staatusest ning siia alla kuuluvad ka praktikandid, to\u0308o\u0308 kaotanud to\u0308o\u0308tajad, vabatahtlikud, to\u0308o\u0308otsijad ja to\u0308o\u0308kohale kandideerijad."}, {"text_idx": "#000018", "text": "Konventsioon ho\u0303lmab va\u0308givalda ja ahistamist, mis leiab aset nii to\u0308o\u0308kohal kui ka kohtades, kus to\u0308o\u0308taja teeb lo\u0303una- vo\u0303i puhkepause kui ka sanitaar-, pesu- vo\u0303i riietusruumides. See ho\u0303lmab ka to\u0308o\u0308la\u0308hetusi ja reise, va\u0308ljao\u0303pet, u\u0308ritusi ja sotsiaaltegevusi ning to\u0308o\u0308le minemist-tulemist. Lisaks teadvustab see, et inimesed, kes on autoriteedipositsioonil vo\u0303i teostavad to\u0308o\u0308andja kohustusi, vo\u0303ivad samuti saada va\u0308givalla ja ahistamise ohvriteks."}, {"text_idx": "#000019", "text": "Konventsiooni artikkel 3(d) ma\u0308rgib, et to\u0308o\u0308ga seotud kommunikatsioonitehnoloogiad loovad uue keskkonna ahistamise jaoks. Dr Phoebe V. Moore to\u0303i enda 2018 aasta ILO raportis, The threat of physical and psychosocial violence and harrassment in digitalized work va\u0308lja, et kiusajad on ku\u0308berkeskkonnas julgemad."}, {"text_idx": "#000020", "text": "Konventsiooni artikkel 4 kohaselt peavad ko\u0303ik 187 ILO liikmesriiki vo\u0303tma vastu koosto\u0308o\u0308s to\u0308o\u0308andjate organisatsioonide ja ametiu\u0308hingutega kaasava, integreeritud ja soovo\u0303rdo\u0303igusliku la\u0308henemisviisi, et ennetada ja lo\u0303petada to\u0308o\u0308alane va\u0308givald ja ahistamine. Antud la\u0308henemisviisi kuulub:"}, {"text_idx": "#000022", "text": "Konventsiooni artikkel 9 no\u0303uab, et iga liikmesriik vo\u0303taks vastu o\u0303igusaktid, mis kohustaksid to\u0308o\u0308andjaid tegema vajalikke samme oma vo\u0303imete ulatuses, et hoida a\u0308ra va\u0308givalda ja ahistamist to\u0308o\u0308kohas, sh ka soolist va\u0308givalda ja ahistamist"}, {"text_idx": "#000023", "text": "Ta\u0308psemalt ja mo\u0303istliku teostatavuse ulatuses on to\u0308o\u0308andjad kohustatud:"}, {"text_idx": "#000024", "text": "vo\u0303tma kasutusele ja rakendama to\u0308o\u0308kohas, koosko\u0303las to\u0308o\u0308tajate ja nende esindajatega, poliitika, mis keskenduks va\u0308givalla ja ahistamise probleemile;\nvo\u0303tma arvesse va\u0308givalda ja ahistamist ning sellega kaasnevaid psu\u0308hhosotsiaalseid riske to\u0308o\u0308tervishoiu ja -ohutuse juhtimises;\ntuvastama ohte ning hindama va\u0308givalla ja ahistamise riski, koos to\u0308o\u0308tajate ja nende esindajatega, ning vo\u0303tma meetmeid selle kontrollimiseks ning ennetamiseks;\nvo\u0303imaldama to\u0308o\u0308tajatele ja teistele seotud isikutele informatsiooni ja va\u0308ljao\u0303pet nii tuvastatud va\u0308givalla ja ahistamisega seotud ohtude ja riskide ning ennetus- ja kaitsemeetmete kohta kui ka to\u0308o\u0308tajate o\u0303iguste ja kohustuste kohta antud valdkonnas;"}, {"text_idx": "#000025", "text": "Seega, kui konventsioon on ratifitseeritud, on liikmesriik kohustatud kehtestama o\u0303igusaktid, mis keelavad ja karistavad to\u0308o\u0308alast va\u0308givalda ja ahistamist ning kohustavad to\u0308o\u0308andjaid, peale to\u0308o\u0308tajatega ja ametiu\u0308hingutega la\u0308bira\u0308a\u0308kimist, kehtestama ennetuspoliitika."}, {"text_idx": "#000027", "text": "ILO Workquality osakonna juht Manuela Tomei u\u0308tles: ,,Ilma lugupidamiseta puudub to\u0308o\u0308 juures va\u0308a\u0308rikus ja ilma va\u0308a\u0308rikuseta puudub sotsiaalne o\u0303iglus. See on esimene kord, kui to\u0308o\u0308alase va\u0308givalla ja ahistamise konventsioon ja soovitus on vastu vo\u0303etud. Meil on nu\u0308u\u0308d u\u0308htne to\u0308o\u0308alase va\u0308givalla ja ahistamise ma\u0308a\u0308ratlus. Me teame, kelle poolt ja mida peab tegema, et va\u0308givalda ja ahistamist a\u0308ra hoida ja sellega vo\u0303idelda. Me loodame, et need uued standardid viivad meid tulevikku, mida tahame to\u0308o\u0308maailmas na\u0308ha.\u2019\u2019"}]